**A “Határokon átnyúló beavatkozások a légszennyezés csökkentése és a levegő minőségének javítása érdekében** / Cross-border interventions to reduce air pollution and improve air quality” (CrossBordAir) című projekt keretébenaz Európai Határvárosok Korlátolt Felelősségű Európai Területi Együttműködési Csoportosulás:

**Rajzpályázatot hirdet nyíregyházi általános iskolás tanulók részére**

 **„****Tisztább levegő a jövőnkért!” címmel.**

1. **A pályázat célja:** Az általános iskolás gyermekek körében a levegővédelemmel, a légszennyezéssel kapcsolatos információk terjesztése.
2. **A pályázat témája:** **„Tisztább levegő a jövőnkért”**

A gyermekek megmutathatják mit jelent számukra a levegő-, és környezetvédelem, mit tehetünk bolygónk megmentéséért, valamint azt, hogy min szeretnének változtatni a felnőttek viselkedésében, hogy környezetünk élhetőbb, fenntarthatóbb legyen.

1. **A pályázat kiírója és rendezője:** Európai Határvárosok Korlátolt Felelősségű Európai Területi Együttműködési Csoportosulás
2. **Kategóriák:** A rajzpályázatok benyújtása az alábbi korcsoportokban lehetséges:
3. **korcsoport: 1-4. osztály**
4. **korcsoport: 5-8. osztály**

**Díjazás:** Korcsoportonként a rajzpályázat 1-3. helyezettjei kapnak díjat.

1. **Korcsoport:**
2. **díj:** 50 000 Ftértékű ajándékutalvány – Póny Játékbolt
3. **díj**: 30 000 Ft értékű ajándékutalvány – Póny Játékbolt
4. **díj:** 20 000 Ft értékű ajándékutalvány – Póny Játékbolt
5. **Korcsoport:**
6. **díj:** 50 000 Ftértékű ajándékutalvány – Media Markt
7. **díj:** 30 000 Ft értékű ajándékutalvány – Media Markt
8. **díj:** 20 000 Ft értékű ajándékutalvány – Media Markt

**Közönségdíj:**Az pályamunkát beküldők automatikusnak részt vesznek egy közönség szavazáson, amely a Crossbordair facebook oldalán történik.

Az oldalon a legtöbb like-ban részesülő pályamunka beküldője értékes nyereményben részesül.

Likeolni a rajzok feltöltését követően, 2023. január 17-től egészen január 27. 12:00 óráig lehet.

**5. A részvétel feltételei:**

* A pályázaton nyíregyházi 1-8. évfolyamos tanulók vehetnek részt.
* Egy alkotó kizárólag egyetlen alkotással pályázhat.
* **Alkalmazható technika:** tetszőleges szabadkézi technika (grafit, színes ceruza, zsírkréta, tus, tempera, vízfesték vagy ezek ötvözete).
* **Beadandó rajz paraméterei:** A/4, 1-5 MB fájlméret, jpg vagy pdf formátumban.
* A pályázaton való részvétel feltétele, hogy a résztvevők és hozzátartozóik hozzájáruljanak a megadott személyes adataik kezeléséhez a csatolt nyilatkozat kitöltésével és beküldésével. A pályázaton való részvétellel a pályázó hozzájárul ahhoz, hogy az Európai Határvárosok Korlátolt Felelősségű Európai Területi Együttműködési Csoportosulás és tagjai a pályaműveket kiadványaiban, weboldalán a készítő nevet feltüntetve szabadon, szerzői jog érvényesítése nélkül felhasználhassa.
* Más pályázatra már benyújtott alkotással nem lehet pályázni.
* A projektben közvetlenül érintettek és azok közvetlen hozzátartozói nem vehetnek részt a rajzpályázatban.

Amennyiben elektronikusan küldik meg, a rajz mentésénél kérjük, hogy a fájl neve tartalmazza (rövidítve!) az iskola nevét, az osztályt és a gyermek nevét! A fájlok neveit kérjük ékezet nélkül menteni!

* Példa: **Moricz\_Zsigmond\_Alt.Isk\_3a\_Kiss\_Peter.jpg**

Amennyiben postai úton küldik meg vagy személyesen adják be, úgy kérjük a rajz hátoldalán a gyermek és az iskola nevét, valamint osztályát feltüntetni.

* Példa: **Kiss Péter Móricz Zsigmond Általános Iskola 3. a osztály**

A rajzversenyre benyújtott pályamunkák elfogadásához a fent említett feltételek megléte szükséges. Amennyiben papír alapon kapjuk meg, a munkákat nem áll módunkban visszaküldeni. Hiányos beadás esetén nem áll módunkban elfogadni. Megértésüket köszönjük!

1. **A pályázat benyújtása:**
* A pályamunkákat az alábbi címre lehet beküldeni, vagy személyesen bejuttatni: Nyíregyháza Megyei Jogú Város Polgármesteri Hivatala, 4401 Nyíregyháza, Kossuth tér 1, **levelezési cím:**4401 Nyíregyháza, Kossuth tér 1. Pf. 83., vagy online módon a crossbordair.rajzpalyazat@gmail.com e-mail címen jpg, vagy pdf formátumban várjuk.
1. **Beküldési határidő:** 2023. január 13. 12:00 óra
2. **Eredményhirdetés** 2023. január 31-én a Crossbordair facebook oldalán.